Տատյանա Գոլիկովա

Տատյանա Գոլիկովա (, ), ռուս պետական գործիչ, տնտեսագետ։ 2018 թվականի մայիսի 18-ից Ռուսաստանի Դաշնության կառավարության սոցիալական քաղաքականության հարցերով փոխվարչապետ։ ՌԴ կառավարությանն առընթեր Ֆինանսական համալսարանի պետական կառավարման և ֆինանսական վերահսկողության ֆակուլտետի դեկան։

Ռուսաստանի Դաշնության Հաշվիչ պալատի նախագահ 2013 թվականի սեպտեմբերի 20-ից մինչև 2018 թվականի մայիսի 18-ը։ ԱՊՀ երկրների, Աբխազիայի և Հարավային Օսիայի հետ սոցիալ-տնտեսական համագործակցության հարցերով Ռուսաստանի Դաշնության նախագահի օգնական (2012—2013)։ Ռուսաստանի Դաշնության առողջապահության  և սոցիալական զարգացման նախարար (2007-2012), Ռուսաստանի Դաշնության ֆինանսների նախարարի առաջին տեղակալ (2002-2007)։

Ռուսաստանի Դաշնության վաստակավոր տնտեսագետ (2004)։ Տնտեսագիտության դոկտոր (2008), պրոֆեսոր (2017)։ Հայրենիքին մատուցած ծառայությունների համար 2-րդ, 3-րդ և 4-րդ աստիճանի շքանշանների ասպետ (2008, 2012, 2016)։ Ռուսաստանի Դաշնության 1-ին դասի  գործող պետական խորհրդական (2003)։

Կենսագրություն 
Ծնվել է 1966 թվականի փետրվարի 9-ին Միտիշչիում Ալեքսեյ Գենադևիչի և Լյուբով Միխայլովնա Գոլիկովների ընտանիքում։ Հայրը աշխատում էր գործարանում, մայրը՝ ապրանքագետ։

Միջնակարգ դպրոցն ավարտել է Օդինցովսկի շրջանի Լեսնոյ Գորոդոկ ավանում։ Ուսումնառության տարիներին եղել է դպրոցի կոմերիտ-կազմակերպիչը։

Կրթություն 
1987 թվականին ավարտել է Մոսկվայի Գ․ Պլեխանովի անվան Մոսկվայի ժողովրդական տնտեսության ինստիտուտի ընդհանուր տնտեսագիտական ֆակուլտետը՝ «Աշխատանքի տնտեսագիտություն» մասնագիտությամբ, որակավորումը՝ տնտեսագետ։

2005 թվականին պաշտպանել է թեկնածուական ատենախոսություն «Ռուսաստանի Դաշնության տնտեսության կառավարման կազմակերպական-տնտեսական մեխանիզմի ձևավորում միջբյուջետային հարաբերությունների արդյունավետ կարգավորման հիման վրա» թեմայով, որը պատրաստվել է Սանկտ Պետերբուրգի պետական ինժեներա-տնտեսական համալսարանի հիմքի վրա՝ տնտեսագիտության դոկտոր, պրոֆեսոր Ա. Միխայլուշկինի գիտական ղեկավարությամբ։

2008 թվականին պաշտպանել է տնտեսագիտական գիտությունների դոկտորի գիտական աստիճան ստանալու թեզը (թեման՝ «Ռուսաստանի Դաշնությունում միջբյուջետային հարաբերությունների կառավարման տեսություն և մեթոդաբանություն»), որը կրկին պատրաստվել է նույն Սանկտ Պետերբուրգի պետական ինժեներա-տնտեսական համալսարանի դոկտորանտուրայում։

2016 թվականին Դիսերնետը հայտնել է, որ թեկնածուական և դոկտորական ատենախոսություններում Գոլիկովայի կողմից հայտնաբերվել են բազմաթիվ ոչ փաստաթղթավորված փոխառություններ այլ աշխատանքներից։

Մասնագիտական կարիերա

Աշխատանքի գիտահետազոտական ինստիտուտ 
1987 թվականից, ինստիտուտի ավարտից հետո, աշխատել է ԽՍՀՄ Աշխատանքի պետական կոմիտեի աշխատավարձի բաժնում կրտսեր գիտաշխատող Մաքսիմ Տոպիլինի հետ (ՌԴ աշխատանքի և սոցիալական պաշտպանության նախարար 2012-2020 թվականներին)։

ՌԴ ֆինանսների նախարարությունում 
1990 թվականին աշխատանքի է անցել ՌԽՖՍՀ ֆինանսների նախարարությունում։ Աշխատանքային ուղին անցել է նախարարության հասարակ աշխատակցից մինչև նախարարի առաջին տեղակալ (ըստ նշանակման տարիների)։

 1990 թվականին՝ 1-ին կարգի տնտեսագետ, ՌՍՖՍՀ ֆինանսների նախարարության պետական բյուջեի ամփոփ բաժնի առաջատար տնտեսագետ
 1992 թվական՝ Ռուսաստանի ֆինանսների նախարարության բյուջետային դեպարտամենտի բյուջետային քաղաքականության և վերլուծության բաժնի առաջատար տնտեսագետ, գլխավոր տնտեսագետ
 1995 թվական՝ Ռուսաստանի ֆինանսների նախարարության բյուջետային դեպարտամենտի ղեկավարի տեղակալ-Ռուսաստանի ֆինանսների նախարարության բյուջետային դեպարտամենտի համախմբված բյուջեի ամփոփ բաժնի պետ
 1996 թվական՝ Ռուսաստանի ֆինանսների նախարարության բյուջետային դեպարտամենտի ղեկավարի տեղակալ
 1998 թվականին՝ Ռուսաստանի ֆինանսների նախարարության բյուջետային դեպարտամենտի ղեկավար, Ռուսաստանի ֆինանսների նախարարության կոլեգիայի անդամ
 1998 թվականին՝ Ռուսաստանի ֆինանսների նախարարության բյուջետային քաղաքականության դեպարտամենտի ղեկավար
 1999 թվականին՝ Ռուսաստանի ֆինանսների նախարարի տեղակալ
 2002 թվականին՝ Ռուսաստանի ֆինանսների նախարարի առաջին տեղակալ
 2004 թվականին՝ Ռուսաստանի ֆինանսների նախարարի տեղակալ (այդ պաշտոնում տեղափոխվել է վարչական բարեփոխումների արդյունքում, որը նախատեսում էր դաշնային նախարարների առաջին տեղակալների թվի նվազում)։

Ռուսաստանի ֆինանսների նախարարությունում աշխատանքի ժամանակ Գոլիկովայի հիմնական խնդիրը դաշնային բյուջեի նախագծի կազմումն էր։ Բացի բյուջեի ձևավորումից, Ռուսաստանի ֆինանսների նախարարի տեղակալի պաշտոնում Գոլիկովան համակարգել է միջբյուջետային հարաբերությունների, գիտության ֆինանսավորման, պետական ապարատի, սոցիալական ոլորտի և անվտանգության հարցերը։

ՌԴ առողջապահության և սոցիալական զարգացման նախարար Միխայիլ Զուրաբովի հետ միասին աջակցել է արտոնությունների մոնետիզացման մասին դաշնային օրենքի ընդունմանը։ ՌԴ առողջապահության և սոցիալական զարգացման նախարար Միխայիլ Զուրաբովի հետ միասին աջակցել է արտոնությունների մոնետիզացման մասին դաշնային օրենքի ընդունմանը։

ՌԴ առողջապահության և սոցիալական զարգացման նախարար 
2007 թվականի սեպտեմբերին Գոլիկովան նշանակվել է ՌԴ առողջապահության և սոցիալական զարգացման նախարար Վիկտոր Զուբկովի կառավարությունում՝ զբաղեցնելով այդ պաշտոնը Միխայիլ Զուրաբովի պաշտոնաթողությունից հետո։ Գոլիկովան նոր նշանակման առաջարկը ստացել է անձամբ Վլադիմիր Պուտինից։

2008 թվականի մայիսին ՌԴ նորընտիր նախագահ Դմիտրի Մեդվեդևի հրամանագրով վերանշանակվել է Վլադիմիր Պուտինի կառավարությունում ՌԴ առողջապահության և սոցիալական զարգացման նախարարի պաշտոնում։ 2009 թվականից, միաժամանակ, եղել է Պարտադիր բժշկական ապահովագրության դաշնային հիմնադրամի վարչության նախագահ։ 2010 թվականի հունվարին ընդգրկվել է տնտեսական զարգացման և ինտեգրման հարցերով կառավարական հանձնաժողովի կազմում։

Ռուսաստանի առողջապահության նախարարությունում Տատյանա Գոլիկովայի աշխատանքի ընթացքում կենսաթոշակային բարեփոխում է իրականացվել, որի արդյունքը եղել է կենսաթոշակի բազային և ապահովագրական մասերի միավորումը, միասնական սոցիալական հարկի փոխարինումը ապահովագրական վճարներով, 26-ից մինչև 34% վճարների չափը ավելացնելը, կենսաթոշակների համաֆինանսավորման ծրագրի մեկնարկը։ Նոր կարգավորում է ստացել դեղերի շրջանառությունը. ընդունվել է օրենք, որը ներմուծել է դեղերի գների կարգավորման նոր համակարգ, դեղագործության ոլորտի նկատմամբ նոր պահանջներ է սահմանել։ Նաև Գոլիկովայի ղեկավարությամբ գործարկվել են մի շարք ծրագրեր, այդ թվում՝ արյան ազգային ծառայության ստեղծման, ծանր հիվանդությունների կանխարգելման (օնկոլոգիական, սիրտ-անոթային, վերարտադրողական առողջության աջակցության), հիմնական մայրուղիների երկայնքով տրավմոկենտրոնների ստեղծման ուղղությամբ։ Գոլիկովայի մի շարք նախաձեռնություններ, ինչպիսիք են կենսաթոշակային համակարգի բարեփոխումը և միասնական սոցիալական հարկի փոխարինումը դեպի ապահովագրավճարներ, առաջացրել են տնտեսական զարգացման նախարարության և ֆինանսների նախարարության կտրուկ արձագանքը։ Սակայն Գոլիկովան կարողացել է պաշտպանել իր դիրքորոշումը, ինչը բացատրվում էր նաև Վլադիմիր Պուտինի կողմից նրա բարձր հեղինակությամբ և վստահությամբ։

Գոլիկովայի ղեկավարությամբ իրականացվել է բժշկական օգնության որակի բարձրացման Առողջություն ազգային նախագիծը։ 2010 թվականին Տատյանա Գոլիկովան Պետդումայում ներկայացրել է «Հասանելի միջավայր» պետական ծրագրի նախագիծը, որի նպատակն է ապահովել հաշմանդամների և բնակչության այլ փոքրածավալ խմբերի մուտքը օբյեկտներ և բարձրացնել նրանց կենսամակարդակը։ Դա առաջին քայլն էր Ռուսաստանում «Հաշմանդամություն ունեցող անձանց իրավունքների մասին» ՄԱԿ-ի կոնվենցիայի իրականացման ճանապարհին։

Ծանոթագրություններ 

«Հայրենիքին մատուցած ծառայությունների համար» 3-րդ աստիճանի շքանշանի ասպետներ
«Հայրենիքին մատուցած ծառայությունների համար» 4-րդ աստիճանի շքանշանի ասպետներ
«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Բարեկամության շքանշանի ասպետներ (Ռուսաստան)
«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Տնտեսագիտական գիտությունների դոկտորներ
Ռուս կին քաղաքական գործիչներ
«Միասնական Ռուսաստան» կուսակցության անդամներ
Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Ռուս կին տնտեսագետներ
Ռուս պետական գործիչներ
Պատվո շքանշանի ասպետներ (Ռուսաստան)
Ռուս տնտեսագետներ
Ռուսաստանի նախարարներ
Ռուսաստանի «Հայրենիքին մատուցած ծառայությունների համար» շքանշանակիրներ
Ռուս գիտնականներ